ग्लोबल वार्मिंग और जलवायु परिवर्तन
ग्रीन हाउस गैस
ग्लोबल वार्मिंग के कारण हो रहे जलवायु परिवर्तन में ग्रीन हाउस गैस सर्वाधिक जिम्मेदार हैं। ग्रीन हाउस गैसें ही हैं जो वातावरण की स्वाभाविक गर्मी या ऊष्मा को अपने अंदर सोखकर वातावरण को शुष्क करती हैं। हमारे पर्यावरण में फैली ग्रीन हाउस गैसों के कारण ही हमारी पृथ्वी पर तापमान में बढ़ोत्तरी होती रहती है।
ग्रीन हाउस गैसों में कार्बन डाइऑक्साइड प्रमुख गैस है, जिसे हम जीवित प्राणी अपने साँस के द्वारा बाहर निकालते हैं। पर्यावरण वैज्ञानिकों का कहना है कि पिछले कुछ वर्षों में पृथ्वी पर कार्बन डाइऑक्साइड गैस की मात्र लगातार बढ़ी है। कार्बन डाइऑक्साइड के उत्सर्जन और तापमान वृद्धि में गहरा सम्बन्ध माना जाता है।
तापमान में लगातार वृद्धि
ग्लोबल वार्मिंग धरती के वातावरण के तापमान में लगातार हो रही बढ़ोतरी है। हमारी धरती प्राकृतिक तौर पर सूर्य की किरणों से उष्मा प्राप्त करती है। ये किरणें वायुमंडल से गुजरती हुईं धरती की सतह से टकराती हैं और फिर वहीं से परावर्तित होकर पुनः लौट जाती हैं। जबकि ग्रीनहाउस गैसें धरती के ऊपर एक प्रकार से एक प्राकृतिक आवरण बना लेती हैं। यह आवरण लौटती किरणों के एक हिस्से को रोक लेती हैं, जो धरती के वातावरण को गर्म बनाए ररवती हैं। वैज्ञानिकों का मानना है कि ग्रीनहाउस गैसों में बढ़ोतरी होने पर यह आवरण सूर्य की अधिक किरणों को रोकने लगता है, जो ग्लोबल वार्मिंग के दुष्प्रभाव का कारण बनता है। जबकि मनुष्यों, प्राणियों और पौधों के जीवित रहने के लिए कम से कम 16 डिग्री सेल्शियस तापमान आवश्यक है।
ग्लोबल वार्मिंग का कारण
ग्लोबल वार्मिंग के लिए सबसे ज्यादा जिम्मेदार तो मनुष्य और उसकी गतिविधियां (एक्टिविटीज ) ही हैं। अपने आप को इस धरती का सबसे बुद्धिमान प्राणी समझने वाला मनुष्य अनजाने में या जानबूझकर अपने ही निवास स्थल को समाप्त करने पर तुला है। मनुष्य जनित गतिविधियों से कार्बन डाइऑक्साइड, मिथेन, नाइट्रोजन आक्साइड इत्यादि ग्रीनहाउस गैसों की मात्र में बढ़ोतरी हो रही है, जिससे इन गैसों का आवरण सघन होता जा रहा है। यही आवरण सूर्य की परावर्तित किरणों को रोक रहा है, जिससे धरती के तापमान में वृद्धि हो रही है। जंगलों का बड़ी संख्या में विनाश और वाहनों, हवाई जहाजों, बिजली संयंत्रें, उद्योगों से अंधाधुंध होने वाले धुआं, बिजली के उत्पादन के लिए जीवाष्म ईंधन के जलने पर उत्सर्जित कार्बन डाइऑक्साइड और एयरकन्डीसनर, रेफ्रीजरेटर्स, अग्निशामकयंत्रें इत्यादि में इस्तेमाल की जाने वाली गैसें आदि की वजह से कार्बन डाइऑक्साइड में बढ़ोतरी हो रही है। जो ग्रीनहाउस गैसों के प्रभाव को बढ़ा देती है। यह धरती के ऊपर बने एक प्राकृतिक आवरण अर्थात ओजोन परत को नष्ट करने का काम करती है।
ग्लोबल वार्मिंग को कम करना
साथ ही इससे गर्मी व ठंड में बेतहाशा बढ़ोत्तरी हो सकती है, इसके लिए लोगों को एयर कंडिशनिंग व बिजली का कम इस्तेमाल करना चाहिए। पेट्रोल, डीजल और बिजली का उपयोग कम करें, जंगलों की कटाई को रोकें, अधिक से अधिक पेड़ लगाएं, अंधाधुंध औद्योगीकरण से बचें। जंगलों के संरक्षण पर बल दें, पवन ऊर्जा सौर ऊर्जा और पनबिजली पर ध्यान दिया जाए, मानवीय श्रम पर विचार करना होगा। वाहनों में से निकलने वाले धुएँ का प्रभाव कम करने के लिये पर्यावरण मानकों का पालन करना होगा। जंगलों के संरक्षण पर बल देना होगा। अक्षय ऊर्जा के उपायों पर ध्यान देना होगा यानि अगर कोयले से बनने वाली बिजली के बदले पवन ऊर्जा, सौर ऊर्जा और पनबिजली पर ध्यान दिया जाए तो वातावरण को गर्म करने वाली गैसों पर नियंत्रण पाया जा सकता है।
ग्रीन बनाना होगा
हमें अपनी पृथ्वी को सही मायनों में 'ग्रीन' बनाना होगा। हम अपने आस-पास के वातावरण को प्रदूषण से जितना मुक्त रखेंगें, इस पृथ्वी को बचाने में उतनी ही बड़ी भूमिका निभाएंगे। विश्व जागृति मिशन इस संदर्भ में विविध प्राकृतिक प्रयोगों द्वारा लम्बे समय से जन जागरूकता में जुटा हैं, आप भी सहभागीदार बनें।